

Ειδικότητα στο Τ4Ε (ΠΕ60)

Aνακαλύπτωντας τα ήθη και έθιμα του Πάσχα

ΜΑΚΡΑ ΒΑΣΙΛΕΙΑ

Τμήμα (Κωδικός 2227)

Περιεχόμενα

[Ταυτότητα σεναρίου 6](#_Toc69224384)

[Βασική Ροή Σεναρίου 7](#_Toc69224385)

[Πλαίσιο Υλοποίησης 8](#_Toc69224386)

[Χρησιμοποιούμενα εργαλεία/μέσα 8](#_Toc69224387)

[Χρονοπρογραμματισμός 9](#_Toc69224388)

## Ταυτότητα σεναρίου

## Τάξη Νηπιαγωγείο

## Μάθημα/Γνωστικό Αντικείμενο Παιδί και Περιβάλλον, Παιδί και γλώσσα.

## Προσδοκώμενα μαθησιακά αποτελέσματα Να γνωρίσουν τα ήθη και τα έθιμα της μεγαλύτερης γιορτής της Ορθοδοξίας μας, του Πάσχα. (γνώσεις)

## Να καλλιεργήσουν δεξιότητες παραγωγής προφορικού λόγου, να ασκήσουν δεξιότητες φωνολογικής επίγνωσης, να αποκωδικοποιήσουν λεκτικά μηνύματα μέσα από εικονικές αναπαραστάσεις, να βελτιώσουν τον γραπτό τους λόγο. (δεξιότητες)

## Nα καλλιεργήσουν την προσωπική τους και κοινωνικής τους ανάπτυξη, αντιλαμβανόμενα την χρονική ακολουθία γεγονότων. (στάσεις)

## Προαπαιτούμενες γνώσεις των μαθητών για την υλοποίηση του σεναρίου Να έχουν τα παιδιά την ευχέρεια να διηγηθούν και να περιγράψουν προσωπικά τους βιώματα σχετικά με τη γιορτή του Πάσχα. Να μπορούν να βρουν λέξεις από το αρχικό φώνημα και να έχουν ευχέρεια στην αναγνώριση και γραφή γραμμάτων. Επίσης να μπορούν να χειρίζονται ικανοποιητικά το ποντίκι του ηλεκτρονικού τους υπολογιστή ή το tablet τους.

## Χρόνος υλοποίησης (για 1-2 διδακτικές ώρες στην ψηφιακή τάξη) Για την υλοποίηση του σεναριου προτείνεται το χρονικό διάστημα των 2 διδακτικών ωρών. 1 ώρα σύγχρονη μάθηση και 1 ώρα ασύγχρονη μάθηση.

## Σύντομη περιγραφή σεναρίου

To σενάριο «Ανακαλύπτοντας τα ήθη και τα έθιμα του Πάσχα» εστιάζει στην επαφή και γνωριμία των παιδιών με τα ήθη και τα έθιμα της γιορτής του Πάσχα. Παράλληλα το διδακτικό σενάριο δίνει έμφαση στον τομέα της γλώσσας, βοηθώντας τα παιδιά να εμπλουτίσουν το προφορικό τους λεξιλόγιο και να καταλάβουν ότι «η γλώσσα μας με τους ήχους της παίζει.» Είναι βασισμένο σε διδακτικές προσεγγίσεις και τεχνικές της εξ αποστάσεως διδασκαλίας αξιοποιώντας εργαλεία της η-τάξη, της e-me, και της webex, και είναι συμβατό με τις βασικές αρχές που παρουσιάζονται στο ισχύον Αναλυτικό Πρόγραμμα Σπουδών και το Διαθεματικό Ενιαίο Πλαίσιο Προγραμμάτων Σπουδών για το Νηπιαγωγείο.

## Δραστηριότητες που οδηγούν στην ενεργητική εμπλοκή των μαθητών

Συζήτηση στην πλατφόρμα webex και δημιουργία εννοιολογικού χάρτη στην e class με το ποια έθιμα και ήθη του Πάσχα γνωρίζουν τα παιδιά. Δραστηριότητες εμπέδωσης και αξιολόγησης που αφορούν διαδραστικά ψηφιακά παιχνίδια και εργασίες μέσω της πλατφόρμας e me και e class αντίστοιχα. (quess the answer,memory game, drug and drop). Δραστηριότητες μεταγνώσης όπου τα παιδιά φωτογραφίζουν και καταγράφουν μέσω της ζωγραφικής έθιμα του Πάσχα.

## Χρησιμοποιούμενα εργαλεία (ονομαστικά)

## Σύγχρονης διδασκαλίας: Η πλατφόρμα webex και τα σχεδιαστικά εργαλεία της καθώς και οι λειτουργίες «annotate και presenter role».

## Ενεργοποιήση καμερών και μικροφώνων καθώς και η λειτουργία «σήκωμα χεριού».

## Διαμοιρασμός οθόνης και αρχείων και βίντεο.

## Ασύγχρονης διδασκαλίας: Στην πλατφόρμα e class τα εργαλεία «ανακοινώσεις, ημερολόγιο, γραμμή μάθησης, έγγραφα, πρόοδος, εννοιολογικός χάρτης, πολυμέσα και συνδέσεις διαδικτύου»

Στην πλατφόρμα e me τα εργαλεία «τοίχος κυψέλης, course presentation, image hotspots, quess the answer,memory game, drug and drop».

Eξωτερικά εργαλεία: Λογισμικό δημιουργίας AVATARS ( το Voki)

## Βασική Ροή Σεναρίου

## Πλαίσιο Υλοποίησης

Το σενάριο βασίζεται στο ΔΕΠΠΣ και ΑΠΣ του Νηπιαγωγείου και συγκεκριμένα τους τομείς παιδί και περιβάλλον και γλώσσα. Υλοποιείται με σύγχρονη μορφή διδασκαλίας μέσω της πλατφόρμας Webex και ασύγχρονες εργασίες, οι οποίες ανατίθενται στα παιδιά και εκπονούνται είτε στο σπίτι με την υποστήριξη των γονέων μέσω της πλατφόρμας e –class, είτε κατά τη διάρκεια της διδασκαλίας με διαδραστικά ψηφιακά παιχνίδια, μέσω της πλατφόρμας e-me.

## 

## Χρησιμοποιούμενα εργαλεία/μέσα

* Η όλη διδασκαλία θα πραγματοποιηθεί μέσα από την πλατφόρμα webex. Η ενεργοποίηση της κάμερας και του μικροφώνου θα βοηθήσει στο να εμπλακούν τα παιδιά ενεργά στη μαθησιακή διαδικασία και τη συζήτηση που θα ακολουθήσει καθώς και την παρουσίαση εργασιών. ( presenter role) Η λειτουργία «σήκωμα χεριού» θα βοηθήσει στο να διατυπώνουν τα παιδιά ερωτήσεις και απόψεις όπου χρειάζεται.Tα σχεδιαστικά εργαλεία της webex και το πλήκτρο «annotate» θα βοηθήσει ώστε τα παιδιά στις εργασίες που τους ανατίθενται, να ζωγραφίσουν και να κυκλώσουν στοιχεία που προβάλλονται στην οθόνη.
* Στην πλατφόρμα e class ανεβαίνουν στα εργαλεία «ανακοινώσεις και ημερολόγιο» η ώρα και μέρα του μαθήματος καθώς και λίγα λόγια για το μάθημα, ώστε να ενημερωθούν οι γονείς. Δημιουργείται γραμμή μάθησης ώστε μέσα από τα έγγραφα και τα πολυμέσα να ανέβουν εργασίες ασύγχρονης μάθησης για τους μαθητές. Στη λειτουργία πρόοδος της e class δημιουργείται νέο πιστοποιητικό για τα παιδιά ως επιβράβευση. Στην πλατφόρμα e me δημιουργείται κύψέλη με τον τίτλο «Τα παιχνίδια του Πάσχα». Στον τοίχο της κυψέλης ανεβαίνουν διαδραστικά ψηφιακά παιχνίδια εμπέδωσης και αξιολόγησης.( course presentation, image hotspots, memory game, drug and drop, quess the answer). Τα παιχνίδια της e me αναρτώνται και “στις συνδέσεις διαδικτύου” στην e class.

## Χρονοπρογραμματισμός


|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  Ψυχολογική και γνωστική προετοιμασία - αποτίμηση της υπάρχουσας γνώσης και ανίχνευση γνωστικών δυσκολιών | Συζήτηση στη πλατφόρμα webex  Δημιουργία εννοιολογικού χάρτη  στην e class  Τραγούδι από το youtube “Ήρθε πάλι η Πασχαλιά” | Συζητάμε με τα παιδιά για το ποια έθιμα γνωρίζουν σχετικά με το Πάσχα. Μπορούν ακόμα. αν θέλουν να μας περιγράψουν τη λαμπάδα που τους έφερε η νονά ή ο νονός καθώς και για το σοκολατένιο αβγό τους.  Φτιάχνουμε με τα παιδιά έναν εννοιολογικό χάρτη με τα έθιμα που γνωρίζουν.  Ακούμε το τραγούδι «ήρθε πάλι η Πασχαλιά»και λέμε στα παιδιά ποια λέξη τους έκανε εντύπωση. | η πλατφόρμα webex  Δημιουργία και διαμοιρασμός εννοιολογικού χάρτη μέσω e class στην πλατφόρμα Webex  και ασύγχρονα  Διαμοιρασμός πολυμεσικού εξωτερικού βίντεου στην πλατφόρμα  webex |
| **Φάση 2.**  Διδασκαλία | Διδασκαλία και παρουσίαση των εθίμων του Πάσχα  Κάλαντα του Λαζάρου και η ιστορία των κόκκινων αβγών | Παρουσιάζουμε στα παιδιά τα ήθη και έθιμα του Πάσχα μέσα από το ψηφιακό εργαλείο course presentation του e me content.  Με το ψηφιακό εργαλείο image hotspot του e me content παρουσίαση διαδραστικής εικόνας με βίντεο με το έθιμο και τα κάλαντα του Λαζάρου, με τα έθιμα του Πάσχα καθώς και βίντεο με την ιστορία πως τα αβγά πήραν το κόκκινο χρώμα τους. | Δημιουργία και διαμοιρασμός του ψηφιακού εργαλείου course presentation του e me content στην πλατφόρμα webex και ασύχρονα  Δημιουργία και διαμοιρασμός του ψηφιακού εργαλείου image hotpsot του e me content στην πλατφόρμα webex και ασύγχρονα |
| **Φάση 3.**  Εμπέδωση | Διαδραστικά ψηφιακά παιχνίδια | Mε το ψηφιακό εργαλείο quess the answer τα παιδιά πρέπει να μαντέψουν ποιο έντομο κρύβει μέσα του τη γιορτή του Πάσχα.  Tα παιδιά παίζουν ένα memory game με τα έθιμα του Πάσχα.  Τα παδιά με το ψηφιακό εργαλείο drug and drop αντιστοιχίζουν εικόνα με λέξη. | Δημιουργία και διαμοιρασμός των ψηφιακών εργαλέιων  Quess the answer, memory game, drug and drop του e me content στην πλατφόρμα webex και ασύχρονα |
| **Φάση 4**.  Αξιολόγηση | Ανάρτηση ασκήσεων. Τα παιδιά έχουν την ευκαιρία να αξιολογήσουν τις γνώσεις τους. | H νηπιαγωγός γίνεται ομιλούμενος χαρακτήρας στο voki όπου εξηγεί ότι τα παιδιά πρέπει να λύσουν κάποιες ασκήσεις. Πρέπει να μαζέψουν τα αυγά που γράφουν τη λέξη Πάσχα και κοιτάζοντας εικόνες να βρούν το αρχικό φώνημα κάποιων λέξεων για να εμφανιστεί η ευχή «ΚΑΛΟ ΠΑΣΧΑ». Οι ασκήσεις διαμοιράζονται και στην πλατφόρμα webex όπου τα παιδιά με τη βοήθεια της νηπιαγωγού και των σχεδιαστικών εργαλείων (annotate)λύνουν τις ασκήσεις. | Δημιουργία και διαμοιρασμός ομιλούμενου χαρακτήρα στο voki και στην πλατφόρμα webex και ασύγχρονα στην e class.  Δημιουργία γραμμή μάθησης στην e class όπου αναρτώνται τα φύλλα εργασίας αλλά και σύχρονα στην πλατφόρμα webex |
| **Φάση 5.**  Μεταγνώση | Tότε νόμισα –Τώρα ξέρω | Τα παιδιά συζητούν και περιγράφουν τις καινούργιες γνώσεις που οικοδόμησαν για τη γιορτή του Πάσχα.  Έχουν αποστολή να φωτογραφίσουν στις διακοπές του Πάσχα όποιο πασχαλινό έθιμο επιθυμούν να το ζωγραφίσουν και να το αναρτήσουν στον τοίχο-padlet της τάξης. | Σύγκριση εννοιολογικών χαρτών σε σύγχρονη συνεδρία μέσω της Webex  Εξωτερικό εργαλείο padlet της τάξης. |


## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

## Ξεκινώ μοιράζοντας στα mail των γονιών τον συνδέσμο για να μπαίνουν οι μαθητές στην ψηφιακή πλατφόρμα webex, δίνοντας ταυτόχρονα γραπτές οδηγίες για την εγγραφή των μαθητών στην e class.. Δημιουργώ το μάθημα στην e class και ενημέρωνω το ημερολογίο όπου και αναρτάται η ώρα και μέρα του ψηφιακού μαθήματος. Υπάρχει οδηγία προς τους γονείς και στην στήλη «Ανακοινώσεις» με την ώρα και μέρα του ψηφιακού μαθήματος. Η ανακοίνωση λέει: “*Ελάτε παιδιά να παίξουμε ψηφιακά και να ανακαλύψουμε τα ήθη και τα έθιμα του Πάσχα. Να πούμε λέξεις σχετικές με το Πάσχα και να δούμε πως οι ήχοι τους τραγουδούν και μπερδεύονται. Πάρτε μολύβια και μαρκαδόρους για να κάνουμε τις αγαπημένες μας εργασιούλες. Να είστε έτοιμοι να γίνετε "παρουσιαστές" και να χρησιμοποιήσετε το ποντίκι του υπολογιστή σας”*



Eπίσης ενημερώνω τους γονείς με mail για τους στόχους και το γνωστικό αντικέιμενο το οποίο έχει η θεματική μου και ότι στην e me edu έχει αναρτηθεί κυψέλη με τίτλο «H κυψέλη του Πάσχα» με ψηφιακά διαδραστικά παιχνίδια όπου στόχο έχουν την ενεργή εμπλοκή, την εμπέδωση και αξιολόγηση των μαθητών.






**Φάση 1: Δραστηριότητες γνωστικής- ψυχολογικής προετοιμασίας**


**ΣΥΓΧΡΟΝΑ:** Ακούμε το τραγούδι “Ήρθε πάλι η πασχαλιά” στο youtube και παίρνοντας ως αφόρμηση αυτό, και λέμε στα παιδιά ποια λέξη τους έκανε εντύπωση. Καταγράφουμε τις λέξεις τους. Γράφουμε τη λέξη ΠΑΣΧΑ και ΠΑΣΧΑΛΙΑ στο whiteboard της πλατφόρμας webex. Εξηγούμε ότι ακούγονται το ίδιο άρα γράφονται και το ίδιο, ( τις γράφουμε με ίδιο χρώμα) μόνο που στο τέλος της δεύτερης λέξη ακούγεται η συλλαβή –ΛΙΑ (γράφουμε τη συλλαβή με διαφορετικό χρώμα). Εξηγούμε ότι η Πασχαλιά είναι δέντρο με μωβ άνθη που ανθίζει μια φορά τον χρόνο την Άνοιξη κοντά στο Πάσχα. Τους λέμε ότι είναι πολύ μεγάλη γιορτή και τα ρωτάμε τι σημαίνει ΠΑΣΧΑ γι αυτά. Όποια παιδιά θέλουν και έχουν ευχέρεια με το ποντίκι, τα κάνουμε presenter και με τα σχεδιαστικά εργαλεία μπορούν να μας ζωγραφίσουν στο whiteboard μια εικόνα-σύβολο που γι αυτά δείχνει το Πάσχα. (μια παπαρούνα, ανθισμένα λουλούδια, ένα αβγό, μια λαμπάδα, έναν λαγό) Τα ρωτάμε αν έχουν λάβει τη λαμπάδα και το πασχαλινό αυγό τους από το νονό και τη νονά και αν θέλουν να μας τα δείξουν και να μας τα περιγράψουν.

**ΑΣΥΓΧΡΟΝΑ:** Τα ρωτάμε τι σημαίνει η λέξη «έθιμο» και τους το εξηγούμε. Τα ρωτάμε αν γνωρίζουν κάποιο πασχαλινό έθιμο και ποιο είναι αυτό. Καταγράφουμε ασύγχρονα σε έναν εννοιολογικό χάρτη με τη βοήθεια της e class τις απόψεις τους και το αναρτούμε σε γραμμή μάθησης και το δείχνουμε. Το ανεβάζουμε και στην πλατφόρμα webex. Βάζουμε ως στόχο να γνωρίσουμε όσα περισσότερα έθιμα του Πάσχα και την ιστορία τους μπορούμε.




**Φάση 2: Δραστηριότητα διδασκαλίας –Eμπέδωσης**

**AΣΥΓΧΡΟΝΑ:** Διαμοιράζω και αναρτώ και στην πλατφόρμα webex και ασύχρονα μια πολυμεσική εικόνα που έχω δημιουργήσει με το ψηφιακό εργαλείο image hotspot του e me content στην οποία περιλαμβάνονται βίντεο με το έθιμο και τα κάλαντα του Λαζάρου, βίντεο με τα έθιμα του Πάσχα καθώς και βίντεο με την ιστορία πως τα αβγά πήραν το κόκκινο χρώμα τους. Tα παιδιά παρακολουθούν το βίντεο και επισημαίνουν απορίες με σκοπό την οικοδόμηση νέων γνώσεων.




**ΣΥΓΧΡΟΝΑ:** Στη σύγχρονη διδασκαλία παρουσιάζω στα παιδιά τα ήθη και έθιμα του Πάσχα μέσα από εικόνες ενός ψηφιακού βιβλίου που είναι φτιαγμένο με το ψηφιακό εργαλείο course presentation του e me content. Διεξάγω συζήτηση όπου τα παιδιά μέσα από διερευνητικές ερωτήσεις και τυχόν απορίες οικοδομούν τη νέα γνώση. Πετυχαίνω την ενεργητική εμπλοκή των παιδιών μέσα από κλειστού και ανοιχτού τύπου ερωτήσεις. Λύνω απορίες. Τι είναι τα λαζαράκια; Πότε βάφουμε τα αβγά; Γιατί τα αβγά έχουν κόκκινο χρώμα; Ti γίνεται στην Ανάσταση; Πότε τσουγκρίζουμε τα αβγά; Tι κάνουμε την Κυριακή του Πάσχα; Ποιο έθιμο σας άρεσε περισσότερο; Ρωτάω και λύνω απορίες.




**Δραστηριότητες εμπέδωσης**

**Ασύγχρονα:** Με το ψηφιακό εργαλείο quess the answer του e me content έφτιαξα και παρουσίασα στα παιδιά ένα αίνιγμα «Ποιο έντομο κρύβει μέσα του τη γιορτή του Πάσχα. Τα παιδιά με την βοήθεια των γονέων στο σπίτι τους θα πρέπει να βρουν τα αίνιγμα και να αναγνωρίσουν τη γιορτή.



**Σύγχρονα:** Δημιουργώ ψηφιακά διαδραστικά παιχνίδια που σκοπό έχουν την ενεργή εμπλοκή και εμπέδωση των μαθητών. Με το ψηφιακό εργαλείο memory game του e me content έφτιαξα και παρουσίασα στα παιδιά ένα παιχνίδι μνήμης με εικόνες με τα έθιμα του Πάσχα. Ποιος θα βρει το ζευγάρι με τα λαζαράκια; Ποιος θα βρει τα κόκκινα αβγά; Ποιος θα βρει το σουβλιστό αρνί; Ποιος θα βρει το μυρωδάτο τσουρέκι; Μπορούν να το παίξουν τα παιδιά το παιχνίδι σε ζευγάρια. Τα παιδιά αντιστοιχίζουν τα σωστά ζευγάρια. Όποιος βρει τα περισσότερα ζευγάρια παίρνει περισσότερους πόντους. Τα παιδιά με το ψηφιακό εργαλείο drug and drop και τη βοήθεια του ποντικιού τους, παίζουν ένα παιχνίδι και αντιστοιχίζουν εικόνα με λέξη, αναγνωρίζοντας τα αρχικά φωνήματα.

τι



**Διαχείριση τάξης:**

Φρόντίζω να έχω ενημερώσει τους γονείς για τα τεχνικά ζητήματα που αφορούν τη διδασκαλία όπως πώς να μπουν στην πλατφόρμα Webex και πώς να εγγραφούν στην e class και e me. Zητώ τη βοήθειά τους αν κατά τη διάρκεια της διδασκαλίας προκύψουν προβλήματα με την κάμερα και το μικρόφωνο. Φροντίζω να υπάρχει ρυθμός κατά τη διάρκεια της διδασκαλίας μου και να υπάρχουν εύκολες και δύσκολες δραστηριότητες που καλύπτουν όλα τα μαθησιακά προφίλ μαθητών. Εφόσον υπάρχουν και αλλοδαποί μαθητές και λόγω του ιδιαίτερου της θεματικής φροντίζω να έχω πάρει τη συγκατάθεση των γονέων και να εξηγώ λέξεις όπου υπάρχουν προβλήματα και να δείχνω κατάλληλες εικόνες.Απευθύνομαι ατομικά σε όλα τα παιδιά κατά τη διάρκεια του σύγχρονου μαθήματος, ώστε: να ελέγχω συνεχώς τη συγκέντρωση και κατανόησή τους να εξασφαλίζω τη συμμετοχή όλων και να μην υπάρχει δυσαρέσκεια. Προσπαθώ να κάνω ερωτήσεις και να λύνω απορίες. Στα διαδραστικά παιχνίδια εμπέδωσης και στις ασκήσεις αξιολόγησης εφαρμόζω το σύστημα πόντων σε κάθε παιδί που βρίσκει σωστή απάντηση ώστε να κρατώ αμείωτο το ενδιαφέρον τους. Έχω επιλέξει και φτιάξει με προσοχή το υλικό που θα παρουσιάσω και δείχνω βίντεο και εικόνες κατάλληλες για την ηλικία τους ώστε να εξασφαλίσω την ενεργητική συμμετοχή όλων των παιδιών.

Ολοκληρώνοντας το διδακτικό σενάριο, έχω δημιουργήσει μία επιβράβευση συμμετοχής κάθε παιδιού αξιοποιώντας το εργαλείο ***πρόοδος*** χρησιμοποιώντας την επιλογή "***Νέο πιστοποιητικό***".